На основу Закона о стечају („Сл. гласник РС“ бр. 104/2009, ..., 83/2014) и Националног стандарда о начину и поступку уновчења имовине стечајног дужника - Националног стандарда број 5 („Сл. гласник РС“ бр. 13/2010), стечајни управник стечајног дужника,

„Diners Club International Belgrade“ доо Београд - у стечају
ул. Немањина бр. 3, Београд

ОБЈАВЉУЈЕ

ЈАВНИ ПОЗИВ ЗА ДОСТАВЉАЊЕ ПОНУДА
за пружање услуга репроцене целисходности продаје стечајног дужника као правног лица, односно целокупне преостале имовине стечајног дужника у односу на продају имовине стечајног дужника у деловима, као и пружање услуге репроцене вредности стечајног дужника као правног лица 

Имовину стечајног дужника чини:
- портфолио потраживања стечајног дужника према својим дужницима;
- покретна имовина која се састоји од опреме и залиха;

Сврха процене јесте утврђивање ажуриране тржишне вредности имовине која чини предмет процене у циљу остваривања највеће могуће вредности имовине стечајног дужника и највећег могућег степена намирења поверилаца у поступку који се води над стечајним дужником „Diners Club International Belgrade“ доо Београд - у стечају.

Метод процене: Проценитељ ће процену извршити у складу са одредбама Закона о проценитељима вредности непокретности, Закона о стечају, Националним стандардом број 5 о начину и поступку уновчења имовине, Међународним рачуноводственим стандардима и Међународним стандардима финансијског извештавања и осталим релевантним прописима. Понуђачи су дужни да опишу методе које намеравају да користе у својој процени.
 
Проценитељ ће:
· Извршити репроцену целисходности продаје стечајног дужника као правног лица, односно целокупне преостале имовине стечајног дужника у односу на продају имовине стечајног дужника у деловима;
· Извршити репроцену вредности стечајног дужника као правног лица.
· Извршити кроз репроцену ажурирање процене вредности имовине са пресеком стања на дан 01.07.2022. године;

Рок за извршење посла: - рок за извршење посла ће бити један од параметара за одабир најповољнијег понуђача.

Извештај о процени: - извештај о процени мора бити сачињен у складу са Националним стандардом за процену вредности 4 (НСП 4) Правилника o Нaциoнaлним стaндaрдимa, кoдeксу eтикe и прaвилимa прoфeсиoнaлнoг пoнaшaњa лицeнцирaнoг прoцeнитeљa ("Сл. гласник РС", бр. 70/17).

На избор понуђача, осим финансијске понуде, узима се у обзир и стручност, референце и други елементи понуде који су од значаја за вршење процене.


Потребно је да понуда садржи доказ да је понуђач регистрован за обављање одговарајуће делатности код надлежног органа, да поседује лиценцу овлашћеног проценитеља, цену исказану у динарима са и без обрачунатог ПДВ-а, рок израде процене вредности, као и референце за извршене процене вредности за последње три године.

Заинтересовани понуђачи, односно њихови овлашћени представници, могу добити детаљне информације за израду понуде, као и интегрални текст позива са свим предвиђеним условима, путем електронске адресе: office@diners-stecaj.rs 

Понуде за вршење услуга процене могу се предати најкасније до 16.08.2022. године до 16:00 часова на адресу: „Diners Club International Belgrade“ доо Београд - у стечају, ул. Немањина бр. 3, Београд или у електронској форми на e-mail адресу: office@diners-stecaj.rs

Напомена: Само понуде достављене од стране проценитеља са лиценцом ће се узети у разматрање.

Овлашћено лице: стечајни управник Милош Бакић, 011/664-10-16, e-mail: office@diners-stecaj.rs 
